b'\n_START_ARTICLE_\nAnne af Storbritannien (1709-1759)\n_START_SECTION_\nPrincess Royal af Storbritannien\n_START_PARAGRAPH_\nPrinsesse Anne blev f\xc3\xb8dt den 2. november 1709 p\xc3\xa5 Herrenhausen Slot n\xc3\xa6r Hannover i Kurfyrstend\xc3\xb8mmet Hannover som det andet barn og den \xc3\xa6ldste datter af den dav\xc3\xa6rende kurprins Georg af Hannover i hans \xc3\xa6gteskab med Caroline af Ansbach. Annes farfar, kurfyrst Georg Ludvig af Hannover blev konge af Storbritannien i 1714, og hendes far blev britisk konge i 1727. Samme \xc3\xa5r blev hun tildelt titlen Princess Royal, en britisk titel der kan tildeles den \xc3\xa6ldste datter af britiske konger eller regerende dronninger.\n_START_SECTION_\nRegent af Nederlandene\n_START_PARAGRAPH_\nPrinsesse Annes mand (arvestatholder Vilhelm 4. af Oranien) d\xc3\xb8de i 1751. I resten af sit liv var Anne regent af Nederlandene (som formynder for sin mindre\xc3\xa5rige s\xc3\xb8n Vilhelm 5. af Oranien).'